WikipediA 

Lingua kiribatiana 


Na Galipedia, a Wikipedia en galego. 


O kiribatiano^ (kiribati na propia lingua) é un idioma 
da familia austronesia. 

Aproximadamente 105.000 persoas falan kiribatiano, das 
que 98.000 viven en Kiribati, un 97.2% da poboación. O 
resto dos falantes son habitantes de Nui (Tuvalu), Rabi 
(Fidxi), Mili (Illas Marshall) e algunhas outras illas onde 
existen colonias de antigos habitantes de Kiribati (Illas 
Salomón, Vanuatu, Nova Zelandia ou Hawaii). 

Ao contrario que outros idiomas da rexión do Pacífico, o 
idioma non se atopa en perigo de extinción, e case todos 
os falantes utilízano a diario. Só o 30% dos falantes son 
completamente bilingües co inglés, polo que o kiribatiano 
non corre o risco de ser absorbido por este. 

Pescadores, mariñeiros, granxeiros e xente involucrada na 
produción de copra conforman a maior parte de falantes 
desta lingua. 

Kiribatiano 

Taetae ni Kiribati 

Falado en: 

Kiribati, Fidxi, lllas Marshall, 
Nauru, lllas Salomón, Tuvalu e 

Vanuatu 

Rexións: 

Polinesia 

Total 

de falantes: 

105 000 

Familia: 

Austronesia 

Malaio-polinesias 

Kiribatiano 

Códigos de lingua 

ISO 639-1: 

-- 

ISO 639-2: 

gii 

ISO 639-3: 

gil (http://www.sil.org/iso63 

9-3/documentation.asp?id=gil) 


Dialectos 


O kiribatiano ten dous dialectos principais: o do norte e o do sur. A principal diferenza entre ambos está na 
pronuncia dalgunhas palabras. As illas de Butaritari e Makin tamén teñen o seu propio dialecto, que difire 
tanto en vocabulario como en pronuncia do kiribatiano estándar. 

Escritura 


Para a escritura emprégase o alfabeto latino desde o século XIX, cando o misioneiro Hiram Bingham Jr. 
traduciu a Biblia. Anteriormente a linguaxe carecía de forma escrita. Unha das dificultades coas que se 
atopou Bingham ao traducir a Biblia foron referencias a palabras por exemplo montaña, un fenómeno 
























xeográfico descoñecido para os habitantes de Kiribati daquela época e do que só oíran falar en lendas 
samoanas. 

Alfabeto 


Alfabeto kiribatiano 

Exemplos 

■ Ola - Mauri 

■ Ola [singular]- Ko na mauri 

■ Ola [plural] - Kam na mauri 

■ Como estás? - Ko uara? 

■ Como estades? - Kam uara? 

■ Grazas - Ko rabwa 

■ Grazas [a varias persoas] - Kam rabwa 

■ Adeus - Ti a bo ( verémonos ) 

Notas 

1. Definicións no Dicionario da Real Academia Galega (http://academia.gal/dicionario/-/termo/bus 
ca/kiribatiano) e no Portal das Palabras (http://portaldaspalabras.gal/dicionario/procura/kiribatia 
no) para kiribatiano. 


Traído desde "https://gl.wikipedia.org/w/index.php?title=Lingua_kiribatiana&oldid=5311824" 


A última edición desta páxina foi o 19 de novembro de 2019 ás 08:57. 

Todo o texto está dispoñible baixo a Ifcenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 









